Anul XI. 


w 


Apare în fiecare Duminecă 


COMITETUL DE REDACŢIE: 
ION KALINDERU 


Pa Gârboviceanuj| P. Dulfu 
G..Coşbuc V. S. Moga 
4 G-1P. V: Năsturel N. Nicolaescu 


S g 
i Ylen Adamescu Gr. Teodossfu 
LA Otescu C.C. P.-Taşcă, 


X 


Redacția și Adminis trwa daobrolianic®soa No. 9.—Bucuresti. 
n EEEE pa 


nn iminenta il ha atatia tort rii sati aline lived 
Noua Parfumerie şi Droguerie JMedicinală 
„> TGMA BRĂTULESCU 


București, calea Griviței No. 145 (lângă Gara de Nord). Bucureşti. 


Oferă onor. sale clientele parfumuri din cele mai renumite fabrici fran- 
seze, ruse, germane şi engleze; pudre de orez, depilatoare și sapone alese, 
briliantine, superbe colorante pentru păr, diferite :oţiuni, apă de colonia, de 
lavande, de. verveine şi portugal, etc., ape și pomezi de guinquina parfumate, 
Capilarine, col-oream, de la princesse şi comestice higienice, piepţini fini, 
Odol, perii, pâste pentru dinți, thermometre pentru baie și diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagin, ca: ceaiuri, cafea şi cacao în sămânță şi pulbere, 
făină lactată Nestle, culori vegetale, arome şi esențe pentru liqueruri şi H- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool și sistematice maşine pentru spirt dena- 
turat, ape minerale şi diferite săruri pentru băi, cum şi prafuri «Zackerlin», 
carboral, borax, acid boric, naftalină ieftină, bicarbonat de sodiu, salol și chi- 
nine, etc. Aniline și culori, aparate, accesorii şi gata soluțiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară și 
sârmă pentrn parchete, etc. 

Diferite ierburi alese. rădăcini, scoarţe, frunze, flori gi seminţe pentru cea- 
iuri in şi mugtaruri, precum şi felurite uleiuri vegetale şi animale, oa : unt 
de cocos, de in, de ricin şi amigdale şi curat uleiu din ficat de morun pentru 
cura de iearnă, etc. 

Multe specialități farmaceutice române, franceze şi germane, precum: bu- 
giie, balsamuri pentru viață, capsule, cataplasme, coaltare, orayoane, ceaiuri, 
dragele, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilula, prafuri, săruri, supositorii, so- 
luţiuni, siropuri şi vinuri medicamentoase care, prin rolul ce îndeplinesa 
unele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi întrebuințate la vincecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos îndepărtându-le cu totul anemia şi slăbiciunea generală. 

Bogat asortiment de caucincărie și pansamente cum instrumente gi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată gi tifoane, guthapercha și mușamale impermeabile, tuburi de cau- 
ciuc, canule, injectoare şisistematice irigatoare pentru Moage şi Lehuse, pompe 
trage-lapte gi biberoane, ploşti şi lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stormachale, 
pulversitoare şi vaporisatoare, preservative, suspensoare, thermometre marl. 
male cum și alte utensile şi accesorii de sticlă, aluminiu, platină, faianță şi 
porcelan, ochelari, foarfeoi și clești, etc. 

La cerere, expediază în orice parte a Țărei, contra ramburs, prompf-și cu 
Dreţurile cele ma: jeftine, ori gi ce fel de mărfuri din această brangă. 

IRODIA DOAMNA 


AZ ntr'un număr trecut al acestei reviste, d-l Săpunaru spune, 
“+ după credinţele poporului, că: «De cele mai multe ori 
A) însă boalele sunt aduse de către zine, cari sunt un fel 
EG de Iele; şi mai ales de către Zrodia, doamna zinelor. Zinele 

Y acestea sboară nevăzute pe vânturile văzduhului, aşa că 

omul nici nu ştie când a fost atins de ele.» 

D-l Săpunaru scrie din judeţul Rămnicu-Sărat. Nu știu dacă 
rodia aceasta e cunoscută în toate părţile teritoriului locuit 
de Români. Eu, acasă, n'am auzit nimic de-o lrodie, şi o cu- 
nosc numai din tetite. Mai întâiu am găsit-o în colecţiunea de 
poesii poporale a lui G. Dem. Teodorescu (pag. 384 în descân- 
tecul De-dânisele) : 


S'au luat nouă Irodiţele 
Pe toate mlădiţele 
Pe toate costiţele... 
Descântând de-adânsele. 
Irodiţa cea mai mare, 
C'un păhar de-argint în poale, 
ete. ete. 
Apoi am găsit-o a doua oară în scrierea părintelui Sim. Fl. 


Marian «Sărbătorile la Români». Vol. 1, pag. 54, unde e refren 
după fiecare vers într'un cântec : 

Cine trece şi petrece, 
Irodia Doamne! 
- Trece Toma cel bogat 
Cu biciu de foc înfocat — 


Acest cântec, după structura lui, mi se pare a fi sacral şi are în- 
tunecimi mitologice. Il cântă un vergelător, în vreme ce bate 
toaca cu două bețe de pom verde pe marginea unui ciubăr plin 
cu apă în care fetele, anume adunâte în noaptea spre Anul-nou 
spre a face vrăji ca să-și cunoască ursita, pun felurite semne, 
una inel, alta ban, alta peptene, și vergelătorul profeţeşte, după 
cum scoate semnele din vas. Acest obiceiu e prin ţinutul Dornei 
în Bucovina. Il au însă şi cei de prin Moldova de sus. Aici cân- 
tecul e și mai frumos: 


Ce sună, ce răsună ? 
Luncile cu juncile 

Văile cu oile 

Zmizile cu caprele — 

Da prin vaduri cine trece ? 
Trece Toma cel bogat 

Cu cinci bice-l bat, 

Sună din inele 

Bate din vergele, 

Arodiia Doamna ! 


Irodia noastră e în deobşte cunoscută, chiar de pe la începutul 
creștinismului în ţările catolice. Ea inlocueşte in superstiţia cre- 
ştină ori pe Venus, din care creștinismul a făcut o strigoae tot 
pe-atâta de urâtă pe cât era de frumoasă Venus-Afrodita în mi- 
tologia greco-romană. Ori pe Hecate, stăpână lumii de-desupt, 
înfricoșata regină a strigoaicelor antichităţii, care aleargă în 
goană nebună peste mormintele din cimitire, cu chiote şi vaele, 
urmată de ogari aduși din iad şi încunjurată de șerpi şuerători, 
şi trece peste răspântii, peste câmpii și sate, îngrozind lumea. 
Hecate reprezintă furtuna nopţii cu urletele ei, cu întunerecul 
și cu virtejurile vîntului. 

Irodia s'a numit așa după fata lui Aristobulus, acea legendară 
Trodiadă care a cerut capul lui Ion Botezătorul. 

Irodia se înfâțisează, în supersitiţiile creştine în două chipuri, 
fiindcă substitue două zeități păgâne. Ca Hecate trece cu ielele 
după ea şi aduce boale, amuţiri, desveleşte case și pustieşte hol- 
dele, lucruri pe cari le fac vânturile iuți şi reci. Ca Venusînsă 
e stăpâna vrăjitoarelor, a femeilor cari călărese nozptea pe mă- 
tură şi s'adună la locul lor de întâlnire. Ele nu fac rău nimănui, 
şi se întâlnesc numai spre-a-și face sabatul, sărbătorind pe Irodia, 
jucând și mâncând, ori chiar pe Diavolul care li s'arată în per- 
soană în chipul unui țap. Puținele noastre credinţe despre aceste 
vrăjitoare, despre «salba» dracului cu care se ung ca să poată 
sbură, despre adunarea lor ete. se deosebesc mult de-ale popoa- 
relor din Apus, se vede că noi nu le-am avut nici odată şi-au 
ajuns pe la noi numai ca ecouri răsleţe de prin ţările catolice 
unde aceste superstiţiuni. zăpăciseră pe toată lumea, încât preo- 
ţimea catolică a pus la cale acea vestită închiziţiune, pentru stir- 
pirea vrăjitoarelor şi a celor în legături cu Dracul, şi a chinuit 
milioane de oameni ârzându-i pe rug. 

Am găsit pe Irodia întâia oară pomenită într'un canon, ves- 
titul canon numit Caput episcopi, care se atribue papei Damasus 
(veacul al patrulea) însă abiă în veacul al zecelea se află scris 
într'o colecţiune de deciziuni de-ale Papilor și de-ale sinoadelor. 
Zice canonul: «Episcopii -şi preoţii să urmărească cu siguranţă 
<a să stârpească până în temelie din eparhiile lor primejăioasa 
şi de dracul iscodita magie şi artă a vrăjitoriei şi să nu scape 
din vedere că unele femei păcătoase întorcându-se cu inima spre 
Diavolul şi seduse de înşelătoriile şi momelile lui, cred şi măr- 
turisesc, că în puterea nopţii urmând pe Diana, zeiţa păgânilor 
şi pa Irodia, călărese pe anumite animale, făcând cu alte femei 
© nenumărată gloată, și în tăcerea miezului nopţii trec deoparte 
peste mari întinderi de ţări, şi că ascultă întru toate poruacile 
acelor stăpâne cari le chiamă într'anumite nopţi în serviciul lor.» 

La noi, la Români, s'au confundat credinţele ce ne-au venit 
din Apus. Descântecul cules de G. Dem. Teodorescu vorbeşte de 
nouă Irodiţe (iar culegătorul neștiind ce să înceapă cu acest nume, 
ni-l explică în notă: «adică vrăjitoarele, descântătoarele»), iar 
între ele una mai mare «c'un păbhar de-argint în poale» Aici 
-confuziunea e deplină: descântecul ia pe Maica Domnului drept 
Irodia, mama dracilor! Pentru că păharul de-argint; ori de aur 
în descântece e luna plină a nopţii, și-l poartă în mână ori în 
poală numai Maica Domnului — fiindcă Ea însăși reprezintă în 
descântece luna cerului senin, iar fiul ei soarele. Ea e care sco- 
boară pe scară de argint, cu albastrul ei vestmânt «lung din 
cer până în pământ — prin ceeace se înţelege negreşit cerul se- 
nin — și numai ea dă vecinic ajutor celui ce se «<văicăreşte și 
s'olicăeşte» când nimeni în lume nu-l aude, decât «Maica Dom- 
nului stând în poarta cerului.» Acum, în descântecul de care vor- 
bim, Irodia e cu păhar de-argint în poale, ea vine şi pune bol- 
navului cap la cap, coate la coate, glesne la glesne, şi așa mai 
încolo, adecă vindecă pe unul pocit de Iele. E învederat, că asta 
o face numai Maica Domnului, nu Irodiă care tocmai dimpotrivă 
ea aduce Ielele și îmbolnăvește oamenii. Confuziunea, ce e drep- 
tul, e mai veche: Diana eră luna, Hecate tot luna, dar a nop- 
ţilor cu furtună, cu nori şi vânturi, şi la început și Venus eră 
tot luna plină a nopţilor senine. 

In cântecele de vergelat, Irodia e redată mai limpede: e stă- 
pâna furtunii. Bicele de foc au fost în toate mitologiile simbo- 
luri ale fulgerelor, și tot așa Toma — care mitologiceşte a înlo- 
-cuit pe Bachus-Dionisios — e reprezentantul furtunii. 

G. Coşbuc. 


De câte ori să mulgem vacile. 


Profesorul Backhaus, a muls 8 vaci în timp deo săptămână 
-de 3 ori pe zi și în sfârșit a treia săptămână, de 4 ori pe zi. 
Această încercare a fost făcută de mai multe ori de către 
sus numitul profesor, putând a se încredinţă că cu cât se mulge 
mai des pe zi o vacă, cu atât va da mai mult lapte. A patra 
oară, când se mulge, de şi dă mai mult lapte, însă este mai pu- 
y untos. De aceea s'a stabilit că este mai bine a se mulge de 
3 ori pe zi, cu condiţie însă de a hrăni vita din belşug. 

(«Gazeta Cransilvaniei») 


De e 

Iarmaroacele Sfântului llie. 


IL. 
Hoţii. 


După un răstimp, am întrebat: 

«Lia ce te mai gândeşti, moşule ? 

— Ia, la ce să mă gândesc, răspunse bătrânul. Azi, în fierbe- 
rea iarmarocului am umblat şi eu încolo şi 'n coace, ş'am vă- 
zut o mulţime de drăcii... Acù comediile şi boscăriile le ştiu 
de mult,-de ele nu mai spun nimica; da pesemne pe zi ce merge, 
lumea tot mai multe tâlbării născoceşte, Am stat eu şi m'am ui- 
tat la- unu, care zvârleă pe-o măsuţă niște bucățele de ciolan... 
Tot le zvârleă, şi luă gologanii oamenilor. Cum vine asta ? Parcă 
ce eră de văzut acolo ? Mă uitam și eu, — da 'ncaltea fără pa- 
rale. .. Apoi să dau şi gologanu, ca să văd eu cum zvârle cio- 
ldnele ? -Asta n'am putut-o pricepe... Pe urmă am văzut unul ` 
cu cărţile. Aveă trei cărţi. Se ghemuise în dosul unei pănărămi 
'şi tot le purtă!.. Intâiu le arătă, pe urmă le întorceă pe dos, 
şi le purtà, — şi 'ntrebă care-i popa? Popa adică-i o carte de 
"acelea cu poze... Zice un om: aista-i popa. Acela eră. Zice băitănaşu 
acela de târgovăţ: Eu pun o bucată de franc... Cine-mi ghiceşte, ia 
bucata de franc. Cine se prinde? Da dacă nu-mi ghiceșşte, îmi 
dă el mie o bucată de franc... Apoi s'au pus ei. Câştigă un Rò- 
mån, câştigă doi; pe urmă băitănașu nu știu cum făceă, nu știu 
ce dregeă, că nu mai puteă să puie nimeni degetu pe popă... 
Şi tot puneă în buzunar paralele... Şi se uitau la el oamenii cu. 
gura căscată.. .» 

Moș-GGheorghe Leonte avù un râs domol, blajin. 

«Apoi să vezi... Dela tâlhăria asta mă duc eu la alta. Sta unu 
sus, la o masă, şi'n cap aveă o pălărie mare de paie, da lată tare 
în bouri... Sta el buzat, c'o įlulea mare înţr'o parte...Şi 
tot scoteă niște pietre... Mă uit eu la una: parc'ar fi o cute... 
De acestea găsesc eu pe la Moldova — zic. Da el nu știă bine 
-moldoveneşte, şi se poceă în legea lui: Astă coză, adică coasă; 
asta, zice, nu taie... Şi tot-dădeă pe la gât o rablă de coasă ru- 
aah. pe urmă incepeà s'0 frece cu o piatră de-a lui, ş'o făcea 

e tăià și hârtia... Asta, zice asta — adiamant merican. . . Asta-i 
cinci lei! Dacă-i adiamant,-mă gândesc eu, îi eften; da dacă-i o 
cute numai, îi scumpă... Mai spune el ce mai spune; mai taie 
niște steclă cu adiamantul lui; pe urmă îl întinde spre oameni: 
Nu-i cinci lei, zice; asta-i numai patru lei! Pe urmă iar mai 
spune ce mai spune în legea lui pe lângă ciubuc... Asta — zice — 
nu-i patru; îi numai un franc! Pe urmă: numai jumătate de 
franc ! — Apoi nu-i adiamant merican, mă gândesc eu. . . Trebuie 
„să fie vre-o drăcie de-a lor..: 

«Mai umblu eu, stau.și mă gândesc. Tot se preface luma; tot 
se preface... Acă chiar în mijlocul iarmarocului te pradă... îţi 
ia batu şi tu stai şi te uiţi cu gura căscată... Incaltea mai de- 
demult eră altfel; atuncea stăteau hoţii în codru, şi ieșeau în 

drumu mare... Ş'apoi nu ieșau ei la un sărman ca mine, ieșau.. 
da boeri grași în pungă... Acă, în iarmaroc, hoţi und'te'ntorei.. w 
Da tot pe noi... totpe noi nepradă... Pe semne că aţa de unde-i 
mai slabă se rupe...» : 

— Da mai demult, nu erau de-aceştia ? 

— «Da nu erau nici pe dracu... Mai de mult eră așă: erau cu 
câte-o comedie, cu câte-o boscărie... Mai căseau oamenii şi boe- 
rii gura. Da altfel — ce? nu se opreau gospodarii pe la fleacuri 
de acestea, că nu le întâlneă... Se opreau la un car de cele 
mari din ţara de jos... Acolo, în car, stăteă un antal de vin. 
Ș'apoi veneau oamenii spre-seară, după ce vindeau, după ce 
cumpărau, veneau cu câte-o oală nouă și se dădeau prin preju- 
rul antalului. Apoi ce? că eră zece parale oca, — și eră-vin de 
cel bun... Bea şi stăpânul carului cu mușterii; se veseleau; le 
cântau Țiganii; da nu li se fărmau capetele. ... Acă au eşit bău- 
turi cumplite. — Apoi în altă parte, îmi aduc aminte, se așezau 
oamânii de prin satele de pe-aici, de pe-aproaps, cu bere... Când 
eră căldura în toiu, se duceau gospodarii şi se răcoreau c'osta- 
cană de bere, şi plăteau un bănuţ... Berea eră cam amărâe pen- 
tru mueri; ele se indulceau cu mied... Iar încolo, în inima iar- 
marocului erau nişte corturi ca acelea; şi seara se strângeau şi 
chefuiau cu lăutari negustorii din toate părţile, de pala noi, de 
prin ţara de jos, din ţara muntenească, ba şi din ţara Ardealu- 
lui... Treceau şi boerii cu alaiuri, se duceau pe la curţi, făceau 
luminaţii. Apoi și boerii chefuiau în legea lor. Ziua cu taţii se 
munceau: vindeau, cumpărau, se stădeau; iar seara petreceau: 
eră eftenă petrecerea... 

«Hoţi de-aceștia nu erau. Erau alţii, — erau de cei în putere, 
care s'aţineau la drumul mare...» 


) 


Moş Gheorghe Leonte se opri şi întrebă domol: 
— «Poate ai adormit dumneata .. .» 
Apoi aţâţă focul; și barba i se umplu de lumină. 


«N'ai adormit ?... Apoi îi şi lină vremea ... Şi nici târziu nu-i 
Iaca, stelele nu şi-au schmbat cu mult locul ... — Şi cum îţi spur 


am apucat și eu hoţi de aceia... Am apucat pe Ilie Răcoare 
Aista trăeşte ș'acâ: fi chihae la o pădure, pe aici, pe aproape... 
E bătrân; da, ş'atu-i vârtos... Aistuia n'aveau ce-i face. Il prin- 
deau, îl puneau în lanţuri, scăpă, — rupeă și lanţuri, strică şi broa- 
ştele ușilor, aveă iarba fierului... Pârn'ce nu i-au pus cătuşe de 
lemn, n'a fost chip să-l ducă la stăpânire. 

«Apoi mai eră unu Vasile cel Mare — pe l-am văzut şi eu... 
Acela se lăsă din munţi, prin pădurile noastre, şi eșeă la drumu 
împărătesc tocma în vremea iarmarocului istuia. Şi eşeă în ca- 
lea boerilor. 

«Acă într'un rând începe a umblă vestea prin târg că Vasile 
cel Mare îi în iarmaroc. Unu zice că l-a văzut cu ochii lui cum- 
părând un cal, altu zice că l-a văzut vânzând un cal. Pe urmă 
ese vestea că într'un cort. s'a pus Vasile la băut cu negusto- 
rii, — şi sta cu ei benchetuind, îmbrăcat în strae de pomojnie ... 
L-a prins? nu l-a prins. Dupăce a benchetuit s'a dus de a lăsat 
sub farfuria lui, în care mâncase, o ţâdulă. Şi pe ţâdulă eră scris: 
Am fost pe aici, eu, Vasile cel Mare... 

«Atuncea au inceput a së învălui slujbaşii stăpânirii. Au trimes 
poteră pe toate drumurile, prin prejurul târgului, prin prejurul 
iarmarocului. S'au strâns dorobanţi la isprăvnicie. — Iaea, începe 


www .dacoromanica.ro 


678 ALBINA 


a umblă vestea că Vasile are să intre în târg, el și cu tovarășii 
lui, — călări ... Lui nu-i păsă. De el nu s'atingeă plumbul. Erè 
fermecat. Pe urmă au aflat oamenii care a fost moartea lui: în- 
cărcătură cu trei fire de piper, trei de grâu, trei de tămâie şi 
sburătură de argint... Da pe atuncea nu ştiă nimenea nimica; 
şi el umblă în voie. 

«Acu stăpânirea se temeă mai mult pentru boeri, că boerii um- 
lau pe drumul cel mare cu droștele lor; şi batâr c'aveau opt cai, 
şi Arnăutul cel cu mustăţile mari, tot eră primejdie. Noi n'aveam 
de ce ne teme. Noi, cu boii, hai-hai, umblam pe drumuri fără 
grijă. 

«Și cum umblă aşă stăpânirea pe de lături, ţinând rohăteile, — 
iaca ne spune un Român de pe la munte într'o sară, pe când 
ne răcoream cu câte o leacă de vin la căruţa unui podgorean. — 
Hei, zice, eu pe Vasile îl cunosc; că el de pe la noi a pornit... 
Crezi că se teme el aşă de stăpânire? El nici de Vodă nu se 
teme, zice. El se sue în munte şi puţin îi pasă. Işi cântă pe un 
munte cântecul şi s'aude în trei ţări: în ţara Moldovei, în ţara: 
Nemţească și'n ţara Ardealului .,.. — Ş'apoi spuneă Românu cela 
cum l-a văzut pe Vasile chiar în iarmaroc în ziua aceia. L-a 
văzut el, cu ochii lui, şi l-a cunoscut. — L-am văzut, zice, negu- 
ţând un cal. Intreabă de preţ. Cât cei? Atâta. Aista-i cal? Şi 
pune mâna şi dă calul la pământ. Aşă a umblat dela cal la cal, 
pân ce-a găsit unul potrivit. Il ia şi-l duce la poteovit. — Măi cova- 
riu, ai potcoave bune? zice. — Am, cum nu? — Ia să văd una? — 
Ia Vasile o potcoavă, oîndoaie în sus, o îndoaie în jos, o rupe. — 
Aista-i potcoavă ? zice. Să-mi faci potcoave de o ocă — I-a făcut, 
potcoave de-o ocă; a încălecat şi s'a dus... 

«Acu noi ascultam, vorbeam despre hoţ; vine unu iar şi zice; 
Vorbiţi de Vasile? Apoi a fost, zice, la căruţa unui om dela Huşi 
ş'a cinstit pe toţi Românii cu două oale de vin... Da podgo- 
reanu nostru zice şi el: Imi pare rău că n'a venit la mine. După 
eât văd, e om de treabă, şi vrednic... 

«Pe urmă într'o zi, pe după amiază, pornim noi gospodarii din 
Mirosloveşti acasă, femeile în car, noi pe lângă boi, hai-hai.. 
Ajungem pe-la Capu Dealului. Acolo începe să însereze. Se în- 
gână aşă ziua cu neaptea. Trece pe lângă noi o trăsură mândră.. 
Pocneşte vizitiul din biciu, ne ia- la vre-o doi, cu sfichiul căciu- 
lele din cap. Şi Arnăutul râdeă la noi urât și se strâmbă: eră 
cam afumat: se cumpăneă încolo şi'n coace, cu mâinile pe pi- 
stoale. 

«Da nu face trăsura zece prăjini după ce trece de noi, — ş'odată 
sar doi zablăi de prin șanțuri, din tufe,— nici nu i-am văzut 
când s'au repezit pe capră! Unu s'a pus lângă vezeteu g'a strâns 
hăţurile; unu a dat jos pe Arnăut şi nici nu știu când l-a legat; 


și de mâni şi de picioare... Ş'odată se oprește trăsura; stau 
caii liniştiţi; şi ese în drum un Român nalt cu căciula de mieb 
ceam pe-o ureche.. Aveà o căciulă cu zagară, ca muntenii. După 


el mai vin vre-o trei-patru cu puştile gata. 

«şi cufundă Românu mâinile în chimir şi din spate par'că se 
umflă în cojocelu înflorit. Noi veneam cu carele hai-hai, — şi 
stăm, că drumu eră oprit. 

«Zice Românul: —- Jupâne, eu îs Vasile cel Mare... Acu câtă 
pază, câtă grijă — degeaba... De necaz tot nu scapi... 

«Da'n trăsură eră un boer mare: nu ştiu eră Forăscu, eră vre-un 

neam de-a lui Vodă, nu pot să ştiu... Știu că eră un om gras, 
<'un obraz mare, da'altiel om frumos... 

— Ce vrai? zice. Ce vrai, hoţule? Măi, tu ai să sfârșești la 
spânzurătoare. Nu te mai astâmperi .. . 

— Bine, boerule, asta-i alta ... Ii vorba acuma, că eu am chel- 
tueli multe și nevoi, şi-mi trebue nişte galbeni cu zâmţi... 

— Măi hoţule, zice boerul, măi Vasile, mare noroc ai tu.... 
Da ulciorul nu merge de multe ori la apă... 

«Iar Vasile prinde a râde: 

— Cucoane, zice, nu mă ţineă în drum.,. De betejit nu te 
betejesc... Un cal nu ţi-am trântit la pământ... Pe mustăcios 
nu ţi l-am stricat... Acu de ce mă ţii de vorbă?... 

«Și s'a plecat boeru în droșca lui, a ridicat o lădţă ş'a spus aşă: 

— laca, măi Vasile, lădiţa asta... Da cu ticăloșiile acestea 
mai s'ajungi tu bine, măi băete... 

— Apoi cucoane eu voiniciid am să mor... 

<A luat lădiţa, s'a uitat întrânsa, a văzut că-i plină cu galbeni. 
S'a dus. L-am văzut călare, pe zarea dealului cu tovarășii după el... 

<A strigat pe urmă boeru li vezeteu. Au deslegat pe Arnăut. 
Am mai ajutat și noi şi l-am suit pe capră. Şi s'a dus boeru 'n 
treaba lui; iar noi am pornit cu carele, hai-hai, — la drum de 
noapte... 


«Acu s'au stârpit hoţii dela drumul mare, sfârşi moș Gheorghe 
Leonte. Lumea s'a prefăcut. Da au eşit alţii slabi și ticăloși, de 
fură omului necăjit banul din ochi... Dar toate trebue să le 
primim... Pe semne aşa-i rânduiala lumii.. .» 


O liniște mare coboră din cer, dinspre stelele tăcute. Iarma- 
xocul dormeă. Se auziau numai din când răsuilările domoale ale 
boilor. Toma vizitiul trecuse în împărăţia somnului, lângă cai. 
Moş Gheorghe Leonte lăsă focul să se stingă încet-încet, apoi 
se sui în car şi se ghemui acolo. Am mai vorbit o bucată de 
vreme cu el despre altele, până ce răspunsurile i se scurtară la 
<te un cuvânt, până ce tăcu. 

Rămăsei singur, treaz. Incepură boii bătrânului să rumege 
lângă proțapul carului. Ii ascultai o vreme; pe urmă sgomotul 
acela lin se pierdu, se amestecă în freamătul uşor care umplea 
noaptea, învăluindu-mă ca "'ntr'un descântec aromitor... Mă 
gândeam la iarmaroacele de acum ale sfântului Ilie, visam la 
sele ce demult, — şi amintirile trecutului, ca totdeauna, mi sə 
strecurau în suflet cu dulceaţă, se amestecau par'că cu mirezmele 
Aorilor ofilite, ale erburilor, pe care îmi odihneam capul. 


Mihail Sadoveanu. 


— Mărimea turnurilor se măsoară după umbra 
dor; mărimea oamenilor după numărul celor cari 
îi învidiază. 


(Maximă chineză). 
IP FII 

Un ziar românesc 
care împlinește 7O de ani. 


iua de i2 Martie 1908 este o zi de sărbătoare a pre- 

Yia sei româneşti, căci atunci se împlinese 70 de ani 

| de când a eşit întâiu ziarul românesc « Gazeta Tran- 

108 Silvaniei». 

; Din câte ziare şi reviste româneşti există azi, acea- 
sta este cea mai bătrână. Insă nu «Gazeta Transilvaniei» 
a apărut mai întâiu. 

Istoria presei româneşti se începe în anul 1829 cu două 
publicații: una în Bucureşti, «Curierul românesc» al lui I. 
Heliade Rădulescu (8 Aprilie) şi alta în Iaşi, «Albina româ- 
nească» a lui George Asachi (13 Maiu). 


A 


George Bariț. 
(După un portret publicat în Revista Nouă). 


In Transilvania numai peste opt ani se poate pune ta 
cale tipărirea unei foi românești. 

«Foaia Duminicei» apări în 1837 în Braşov sub condu- 
cerea lui Ion Barac, dar curând îşi schimbă conducătorul, 
trecând sub mâna lui George Bariț. 

George Bariț, născut la 1812, făcuse studii superioare la 
Cluj şi la Blaj, şi se află din 1835 ca profesor la şcoala ro- 
mânească înfiinţată de câţiva ani la Braşov. 

Luând foaia lui Barac, el se gândi să scoată şi un ziar 
politic. Astfel, cu învoirea cenzurei — cum eră regula pe. 
vremea aceea — apări la 12 Martie 1838 «Gazeta de Tran- 
Silvania»; iar revista literară o intitulă «Foaie pentru minte, 
inimă şi literatură». 

Iată ce zice Bariț în. primul arțicol al gazetei: 


Cinstiţi cetitori, iubiți Români, iată o îngrijire nouă, un. dar. 
«deosebit, o facere de bine nepreţuită, o priveghere, o pronie pă- 
rintească cu ochi ageri străbătătoare asupră-ne şi la toate lip-, 
sele şi trebuinţele noastre. = Ii : 


Iacob Mureșeanu. 
(După un portret publ. în vol. pentru aniversarea a 50-a a «Gazetei» în 1888), 


Lăţirea ştiinţelor şi a cunoştinţelor, împărtăşirea ideilor la 
toate clasele de oameni! strigă astăzi toate naţiile, toate stăpâ- 
nirile cale înțelepte şi părinteşti; mijloacele la aceste sunt căr- 
ţile, literatura, scrierile periodice lățitee și propovăduite la toţi. 
Nouă acestea ne lipseă; iată că ni s'au dat și ni s'au dat atunci, 
când: celelalte naţii cu noi împreună locuitoare încă au ajuns să 


ua SE i 

cunoască cum că sigură luminarea și desvolvirea ideilor unui 
popor, cum este al nostru, poate să-l pue în stare a contribui 
fizicește şi moralicește ia fericirea patriei, într'acăreia sîn ne-am 
născut şi ne hrănim. Mulţămită celor, cari strigă astăzi cu glas 
puternic: Deşteaptă-te şi tu Române, pășeşte înainte împreună 
cu noi, primește și cultivă în inima ta iubirea de dulcea noastră 
patrie, hrăneşte precum ai hrănit şi până acum credinţă neeclin- 
tită către prea înălţatul şi prea bunul tău stăpânitor. 


Curând, Bariț- dobândi-un puternic sprijin prin venirea 
la Braşov a lui Andrei Mureşianu -- poetul revoluţionar, 
autorul «<Răsunetului» din 1848: «Deşteaptă-te Române 
din somnul cel de moarte!...» Acesta a lucrat aci zece ani 
ajutând pe Bariț la conducerea foilor sale. In 1850, Iacob 
Mureşianu a luat direcţiunea gazetei (1). 

Sub conducerea lui s'au schimbat literele gazetei, punân- 
du-se litere latine în locui buchilor slavoneşiti. Toate eveni- 
mentele importante din viaţa politică şi culturală a Româ- 
nilor transilvăneni și-au găsit răsunet în coloanele ziarului. 
Având să lupte cu greutăţi materiale, cu persecuțiile cen- 
zurei, cu procese numeroase, Iacob Mureşeanu ştiu totuşi 
să se strecoare prin toate nevoile şi să ţină aprinsă această 
făclie de lumină a poporului românesc. In anul 1878 o boală 
gravă îl sili să se retragă și să încredinţeze conducerea zia- 
rului fiului său Aurel Mureşianu, care stă şi azi la postul 
său. 


Aurel Mureşianu. 


Directorul <Gazetei Transilvaniei». 


Până în 1884 ziarul a apărut mai întâi odată apoi de 2 
ori pe săptămână. Dela această dată ese zilnic. 
Gazeta şi Foaia au fost multă vreme, mai ales între anii 


(1) Foaia pentru minte, inimă şi literatură a încetat în anul 1865. 

1840—1860, un centru de unire al scriitorilor români din 
toate ţările române din stânga Dunării. 

In Foaia lui Bariț se publicară articole de Heliade, de 
Asachi şi de Săulescu, de Costache Negruzzi, M. Kogâlni- 
ceanu, Gr. Alexandrescu, Hasdeu, Mălinescu ş. a. 

In Guzetă văzură lumina multe articole despre treburile 
politice din principate, pe cari censura nu le îngăduiă în 
ziarele de aici. 

Astfel, mari şi felurite sunt serviciile pe cari Gazeta Tran- 
silvaniei, sub diferitele sale forme, le-a adus culturii naţio- 
nale romăneşii. 

De aceea, urăm din parte-ne spor la muncă şi isbândă 
Gazelei Transilvaniei, iar directorului ei îi dorim ani mulţi, 
sănătate si putere pentru a duce mai departe opera înce- 
pută de iluştrii săi înaintaşi. 

A. 


Covântare în Dumineca M-a din postul cel mare. 


Iar Isus, văzând credinţa lor, a 
zis slăbănogului: «fiule, iartă-ţi-se pã- 
catele tale (Mar II. 2 


Fraţilor, Domnu! nostru Isus Hristos umblă prin orașe si prin 
sate, învățând pe oameni cum să facă voia lui Dumnezeu şi 
tămăduind pe cei bolnavi. El ziceă sfinţilor săi ucenici: sd 
mergem în orașele și în satele din apropiere să vestim și 
acolo cuvântul lui Dumnezeu. 

Oamenii, când aflau că Domnul nostru Isus Hristos este în- 
trun loc oarecare, veneau cu grămada la el, ca să-l asculte. Ei 
aduceau și pe bolnavii lor şi Domnul nostru Isus Hristos îi 
vindecă. 

Odată venind în oraşul Capernaum din Galileia, a tras ja un 
prieten al său. Locuitorii oraşului, aflând că Domnul nostru 
Isus llristos este acolo, s'au strâns imprejurul casei unde se 
află el, iar alţii au intrat şi în casă ca să-l asculte. 

Aci a fost adus şi un slăbănog, care nu puteă umblă pe pi- 
cioarele lui şi eră purtat de patru oameni pe o targă. Ei voiau 
să-l ducă înaintea Domnului nostru Isus Hristos că să-l vindece, 
însă nu puteau, din pricină că lumea eră grămădită împrejurul 
casei. 

Atunci s'au suit cu bolnavul pe acoperișul casei, au spart aco- 
perişul şi au lăsat pe bolnav cu targa în casă inaintea Domnu: 
lui nostru Isus Hristos. 

La ludei acoperișul caselor nu eră repede că la noi, ci eră 
foarte puţin aplecat într'o parte ca să se scurgă apa, iar pe aco- 

periș se suiau seara ca să gează la răcoare, așă că le-a. fost mai 
lesne să suie pe bolnav şi să spargă acoperişul. 

Domnul nostru Isus Hristos, văzând credinţa lor, a zis bol- 
navului: fule, îartă-ți-se păcatele tale și bolnavul îndată s'a 
făcut sănătos, 

In vorbirea mea de azi eu voi arătă cum păcatul ne aduce 
și boale sufleteşti și trupeşti. 

* 


$ x 

Fraților, păcatul este ca un venin, care, băgat în noi, ne în- 
veninează tot corpul. 

Păcatul ne bolnăveşte sufletul, şi corpul. Mai toate boalele 
noastre trupeşti au ca pricină un păcat, sau-o greşeală a noastră. 

Un om, care nu este beţiv, „dacă sa întâmplat să se îmbete 
odată, el trebue să zacă câte-va zile în urmă. Dacă se întâmplă 
ca să [ie un frig şi el, beat fiind, nu să îmbracă bine sau doarme 
afară în frig, unde la trântit băutura, el se îmbolnăvește de 
răceală şi cei mai mulți bolnavi de răceală mor sau dacă scapă 
de moarte, rămân șubrezi pentru toată viața lor. 

Un alt om ridică mai mult decâtii sunt puterile şi se bete- + 
geşte. Altul o duce în petreceri şi mâncări peste măsură şi 
iarăși se bolnăvește. 

Ar zice cineva că acestea nu sunt păcate. Noi însă suntem 
datori să ne îngrijim sănătatea noastră şi să nu ne sluţim cor- 
pul. Dacă însă facem lucruri, cari ne aduc vătămare sănătăţii, 
păcătuim. Aceasta ne-o spune sf. Apostol Pavel zicând: ori de 
mâncaţi, ori de befi sau ori-ce lucru veţi face, toate spre 
mărirea lui Dumnezeu să, le faceţi. 

Nu măreşte pe Dumnezeu cel ce se îmbhuibează cu mâncare 
şi cu băutură, cum și cel ce se sluţeşte pe sine, ci despreţuește 
pe Dumnezeu, care cere omului să fie cumpătat în toate 

Sunt însă unele păcate, care s'ar păreă că nu ne vatămă cor- 
pul nostru. Dacă ai omorît pe cine-va, fie că l-ai lovit pe la spate 
ori l-ai împușcat, corpul tău nu capătă nici o vătămare. 

Dacă ai furat un lucru străin, corpul iarăşi nu capătă nici o 
vătămare. Tot aşå când cineva vorbeşte de rău pe altul, sau 
jură strâmb, sau strică casa altuia, ce vătămare poate căpătă 
corpul lui ? 

Omul însă, care a făcut vre-un omor, sau a furat, dacă n'a 
fost prins, el este în tot-deauna neliniștit, somnul lui este turbu- 
rat de visuri urite, vede înaintea lui corpul plin de sânge al 
celui omorît sau i se pare că aude jalea lui până a murit, sau 
jalea aceluia pe care l-a lăsat pe drumuri, turându-i mica strån- 
sură ce a avut şi el, sau dându-i foc. Mai se teme un asemenea 
om, să nu fie dovedit şi aruncat în temniţă ca să-și ispăşească 
păcatele ce a făcut. 

Aşă este şi cu cel ce vorbeşte de rău pe altul, se teme să 
nu fie aflat; cel ce jură strâmb se gândește la blestemele ace- 
luia în contra căruia a jurat strâmb. Cel ce jură strâmb poate 
băgă în temniţă sau în ocnă pọ un om nevinovat, sau poate 

tace pe un altul să-şi piarză averea strânsă cu sudori din mica 
copilărie. 

-” “Purburarea aceasta a eugetului omului, care a tăcut o taptă rea, 
îl face să-şi piarză și sănătatea, căci el nu poate nici să doarmă, 
nici mâncarea nu se prinde de el. Pentru un asemenea om nu 
poate [i nici o zi de bucurie, căci mintea lui nu-l lasă să uite 
păcatul ce a făcut: 

Asemenea oameni slăbesc, văzând cu ochii. Ei sunt bolnavi 
W'abinele, dar nu ştiu cei doare. Doctorul cel mai iscusit n'ar 
putea să-i vindece, căci nu le poate află pricina boalei. 

Stârşitul unor asemenea oameni nu este niciodată bun. 

Unii din ei îşi pun singuri capăt vieţii, omorându-se. Unii 

din aceştia sunt socotiți ca oamenii cei mai buni şi tocmai 
după ce şi-au pus cap vieţii lumea află faptele lor. 
- Vezi doi soţi trăind în cea mai bună înţelegere şi peste cât- 
va timp îi vezi plecaţi pe calea judecății, ca să se desparţă, sau 
viaţa lor în casă devine un iad, ducând:o numai în certuri şi 
bătăi. Când cineva caută să afle pricina, găseşte că unuldin ei 
n'a păstrat cinstea căsătoriei. 

Vezi un slujbaş al statului, care are în mână banii ţării. Il 
ştii cinstit de toţi, şi peste cât-va timp îl vezi abătut, Crezi că 
este bolnav şi nu după mult timp auzi, sau că a fost băgat în 
temniţă, pentru că a mâncat banii statului, sau şi-a pus capul 
singur sau pribegește în locuri depărtate, de unde să nu mai 
poată fi prins şi pedepsit. N 

Vedem dar cum ne pot bolnăvi corpul nostru multele păcate 
pe cari le facem și cum ele ne aduc în cumpănă dea ne pierde 
chiar viaţa. i 

Pacă ele ne înveninează corpul, cu atât mai mult ne înveni 
nează sufletul, 

Un doctor, când voeştə să ne vindece de o boală, trebue să 
afle mai întâi pricina et, căci altfel îi este peste putinţă să ne 
vindece. “ 

Când un păcat este pricina unei -boale trupeșşti, noi mai în- 
tâi trebue să ne curăţim sufletul de păcat, dacă voim să ne vindecăm. 

Sl4bănogul, despre care se vorbeşte în sfânta Evanghelie de 
azi, aveă vreun păcat pe sufletul lui. De aceia Domnul nostru 
Isus Hristos i-a zis: fiule, iartă-ți-se păcatele tale. El a voit 
să vindece mai întâi boala sufletească, care eră păcatul, şi după 
ce ea a fost vindecată, atunci şi corpul lui s'a vindecat de boala sa. 

Dacă n'ar fi fost păcatul pricina boalei celui slăbănog, Dom: 
nu! nostru Isus Hristos nu i-ar fi zis să i-se ierte păcatele, ci 


i-ar fi zis numai să fie sănătos, cum a zis şi la alții. 
3 


+ e 
Cum vedem, fraţilor, păcatele ne aduc multe suferinţe şi tru- 
peşti şi sufleteşti. Sfânta noastră biserică însă ne pune înainte 
mijloace de a ne scăpă de păcate. 
Cel dintâi mijloc este credinţa în Dumnezeu, după cum au 
avut-o şi aceia cari purtau pe slăbănogul, care ni se dă ca pil- 

dă. Ei erau foarte încradinţaţi, că va fi destul ca acel slăbănog 
st fie pus înaintea Domnului nostru Tsus: Hristos” şi“se va vin- 
decă. De aceea nau pregetat a se sui cu bolnavul pe casă, de 
a sparge acoperişul şi a-l cobori înaintea Mântuitorului Hristos. 

Credinţă este vindecătoare de păcatele noastre, de aceea trebue 
să avem credinţă în Dumnezeu şi în îndelunga lui bunătate. 

Alt mijloc pentru vindecarea noastră de păcate, este îndepli- 
nirea poruncilor bisericii şi primirea sf. Taine, mărturisindu-ne 
păcatele noastre, făgăduind de a nu mai greşi şi ţinându-ne de 
i5găduinţa ce am dat. Dacă ne-am mărturisit păcatele, să nu 
credem că ne-am scăpat de ele și să încopem iar să păcătuim. 
Dumnezeu nu se poate înșelă de cei păcătoşi şi nu va iertă 
păcatele noastre, dacă nu vom încetă de a păcătui. 

Să fim totdeauna stăpâni pe noi şi să nu ne lăsăm a fi bi- 
ruiţi de răutate. Un om, care ţine la cinstea lui, nu va face 
nici un lucru, care să-i aduca necinste, căci se rnşinează de 
oameni. Tot asemenea creştinul care ţine la credinţa lui, 
nu va face nici o faptă care să-i batjocorească credinţa și să-i 
vatăme și sufletul şi corpul. 

De aceea să urmăm povaţa sf. Apostol Pavel, care zice: ori 
de mâncaţi ori de beţi, sau altceva de faceţi, toate spre mărirea 
lui Dumnezeu să le faceţi. 

Econ. D. Georgescu. 


— ee Tae 


LEGEA JUDECĂTGRIILGR DE OCOALE 


== 


IV. 


Yy recem acum In judecătoriile de ocoale. Acestea au 
JAHAN să fie de acuma ca un fel de tribunale. 
SA Şi iată de ce. 

2 Ele vor judecă în daraveri personale şi mişcătoare, 

pân la 3000 de lei, cu drept de apel. Pân acuma 

judecau numai pân la 1500. Deci vor judecă pân la îndoit 
decât până acuma. Apelurile se vor face la tribunalul jude- 
tului. Pân acuma daraverile între 1500 şi 2000 se judecau 
întâiu la tribunalul judeţului, şi în apel mergeau la Curțile 
de apel. Pentru cei din judeţele cu curţi de apel, calea va- 
lea; dar pentru celealalte eră pierdere de vreme şi cheltuială 
ca să se ducă un ţăran în alte județe la Curte. Se știe că 
sunt Curți de apel la Bucureşti, una; la Craiova, una; la 
Galaţi, una şi, cea din urmă,a patra, la Iași. De acuma vor 
aveà de mers la aceste Curți numai cei cu procese mari 
cărora le dă şi mâna. 

Pân acuma judecătoriile de ocol, judecau următoarele da- 
raveri numai dela 50 de lei pân la 200 fără apel, iar dela 

200 în sus cu apel. Acuma le vor judecă pân la ori câtă 
sumă s'ar urcă fără apel. 

lată daraverile, cari, cum vedem, se întâmplă aşă de des 
a sate: 

1. Cererile pentru vătămări aduse de'oameni sau animale 
ţarinilor, holdelor şi fructelor. 2. Cererile pentru curățirea 
şanţurilor, canalurilor de udat, râurilor, gârlelor, zăgazuri- 
dor (iezeturilor); 3. Cererile pentru uzurpare sau stricăciune 
de locuri, copaci, garduri, şanţuri sau alte îngrădiri. 

Pentru asemenea daraveri, nu vor mai aveă deci de aler- 
gat pe la tribunal, când trec de 200 de lei. Şi numai cel ce 
va socoti că s'a călcat legea, sau că l-au judecat samavolni- 
miceşte, va puteă să se plângă la Casaţie. 

In privinţa averei nemişcătoare, judecătoriile vechi jude- 
cau numai până la preţ de 1500 de lei preţ sau150 de lei ve- 
nit. De acuma vor judecă, dar cu drept de apel, ori decâte 
ori va fi pâra despre un loc fără clădiri sau alte îmbună- 
săţiri, în întindere de cel-mult 10 hectare sau dacă, având 
clădiri sau îmbunătăţiri, n'are preţ mai mare de 3000 de lei. 

Prin urmare, vor judecă mai toate procesele țărănești de 
acest fel şi mai nu se vor găsi cari să se judece la tribu- 
nal şi apoi la Curtea de apel, ci la tribunal vor merge nu- 
mai în apel. 

Dar şi acuma şi pe viitor, tot numai tribunalele vor pu- 
teà judecă procesele pentru nemişcătoare, când procesul iz- 
vorăşte;din o hotărnicie care se judecă încă, sau când ar tre- 
bui să se schimbe o linie despărţitoare cuprinsă într'o ho- 
tărnicie aiflătoare la tribunal. Aceste daraveri, ori cari ar 
fi preţul pământului cerut, se vor judecă la tribunale şi la 
Curțile de apel. 

Toate procesele, privitoare la pământurile ţărăneşti date 
dela 1864 încoace nu vor aveă de plătit timbru şi taxe. De 
asemenea nu se vor plăti taxe nici pentru procesele personale 
şi pentru avere mişcătoare, pə cari le judecă judecătorul 
de ocol la primării. 

Păn acuma judecătorii de ocol regulau tutelele adică epi- 
tropia copiilor nevrâstnici, când averea remasă nu trecea 
de 5000 de lei. Legea cea nouă le dă cădere pân la 10.000, 
adică pân la îndoit, deci seutește de umblătură pe la tribu- 
nal pe o mulţime de inşi. 

Pân acuma acte de vânzare de pământ rural, fie ori cât 
de mic preţul, se făceau la tribunal; de acuma se vor pu: 
teă face la judecătoria de ocol, care va îngriji ca strămu- 
tarea aceasta de proprietate să se înscrie în condicile tri- 
bunalului. Judecătorul va puteă autentifică ori ce acte, afară 
de cele de învoeli agricole. Cei cari au pământ răzăşesc vor 
puteă face şi împrumuturi cu ipotecă, iarăşi fără a alergă 
pe la tribunal. 

Şi toate actele acestea se vor face fără plată. Le va scrie 

-grefierul judecătoriei. Ca să nu se ia bani sau ca să nu se 
facă greutăţi, am arătat că ¡judecătorul sau stagiarul, are 
y OLEA actelor şi legea pune pedepsele de cari am mai 
vorbit. 

Am arătat cum judecătorul judecă la primărie tot felul 
'de abateri dela o mulțime de legi. Când ştraful şi inapoe- 
rile nu trec de 300 de lei, le judecă la primărie fără apel; 
iar dacă trec sau dacă se dă şi închisoare, e şi drept de 
apel la tribunal. 

Până acuma, judecă numai abaterile zise de poliţie simplă 
şi delictele silvice (înpotriva legei pădurilor), când pedeapsa 
nu treceă de 300 de lei. Acuma vor judecă fără apel aceste 
abateri; iar cu apel şi pe cele cari dau loc la pedeapsă pân 
la 3.000 de lei. 

E uşurare, căci nu vor aveă oamenii a şi perde zilele pe 
la capitala judeţului pentru toate nimicurile. 

Judecătorii de ocol, vor judecă faptele pedepsite de arti- 
colele următoare din codul penal: Art. 182, adică: înjură- 
turile făcute unor slujbaşi — ceeace se zice ultraj —. Pentru 
asemenea daraveri, aveau pân acum ţăranii a veni la tribu- 
nale şi la Curți. De acuma vor veni numai cu apel. 

Art. 183 e tot pentru ultraj. 

Art. 184 e pentru loviri asupra unui slujbaş, 

La acestea de asemenea cu apel la tribunal. 

Fapte pedepsite de art 238, adică pentru răniri, le jude- 
cau și pân acuma. De acuma vor judecă şi pe cele dela 
art. 239, adică, dacă loviturile au căşunat văţămare însem- 
nată sau neputinţă de-a munci. Pân acum acestea se jude- 
cau la tribunal. Va judecă şi faptele pedepsite de art. 247, 
adică pe falşificatorii de băuturi cu lucruri nesănătoase. Art. 
249, adică rănirea sau vătămarea cuiva, chiar fără de voie‘ 
se judecă şi pân acuma la judecătorie, când pricinueşta vă- 
tâmare, dar nu moarte. Tot așă rămâne. 

Legea veche dădeă în căderea judecătorului de ocol şi 
calomnia, adică înjuriile sau ocările prin cari punem asupra 
cuiva ponosul de beţiv, hoţ şi altele de acestea. Rămâne 
tot aşă. Art. 300 pentru înjurii mai uşoare, rămâne ca şi pân 
acuma în căderea judecătorilor. 

Art. 352 pentru cei ce strică sau vatămă cu rea voință 
lucrul altuia; art. 353, pentru cei cari surpă sau dărâmă zi- 
diri, poduri, zăgazuri străine; art. 356, pentru cei cari având 
mori, pive şi altele, înalţă apa mai sus decât au drept şi 
aduc vătămare altora erau şi pân acuma în căderea jude- 
cătorilor de ocol, remân şi de acuma. Dar li se mai dă să 
judece furturile (art. 308 şi 309) chiar dacă preţul furtului 
trece de 100 de lei; dar toate furturile dela 309, nu numai 
cele de lemne şi de păseri,dobitoace ete. De asemenea toate 
furturile pedepsite de art. 310, fără mărginirile de azi. 

Pedepseşte pe cei de cari vorbeşte art. 330, adică pe tu- 

tori, pe cei ce au a aduce la îndeplinire dietele, pe cei ce 
păzesc lucrurile secfestrate, precum şi pe samsarii şi alţi 
agenţi de rea credinţă. 

Pân acuma se judecau la tribunal. 

Tot aşă e cu cei ce fac meserie de jocuri de noroc (349), 
pe cei ce ţin case de jocuri de noroc sau fac lotării (350). 

Am arătat, pe cât se poate, fără a tipări chiar legea, uşu- 
rările şi îmbunătățirile ce se aduc judecăților pentru săteni. 
Ar fi aşă dar de dorit să citească singuri legea veche și cea 
nouă ca să-şi dea seamă, căci o vreme nouă şi mai bună va 
începe la sate. Oamenii îşi vor căută drepturile mai lesne, 
iar cei răi îşi vor primi pedeapsa mai răpede. 

E 


-—— . E 


UNIREA FACE PUTEREA! 


(Intâmplare). 


Bătrânul: Doamne, Doamne, nu ştiu ce are să mai fiecu 
feciorii mei! Intr'una se sfădesc, se osărăsc, sar la bătae, 
mai rău ca ţiganii! Ba încă povestesc şi râd unii de alţii 
către oamenii străini, de se fac de râsul lumii! Și vai de 
dânşii, că duşmanii se folosesc de dezbinarea lor, şi-i aţâţă 
mai tare, ca apoi ei să-şi bată joe de dânşii! Nu mă mai 
ajunge capul ce să fac. Mă gândesc c'ar trebui să trăiască 
bine între dânşii, că doar îs fraţi de acelaş sânge, sângele 
meu! Mă doare inima, când mă gândesc ce se poate întâm- 
plă după moartea mea! S'or omorî de s'a duce pomina! 
Of! Tare mi-s amărâte bătrâneţele! Doamne, Doamne, des- 
chide-le mintea să vadă că numai unde-i unire şi înţelegere 
poate fi spor şi tienă, îmblânzeşte-le inima şi le-o curăţă de 
răutate, ca să trăiască în dragoste şi pace. 

Iată-i !..., 


Feciorul I: Am să-ţi sucese gâtul ca la puiul cel de vrabie... 
Feciorul II: Şi eu am să-ţi zdrobese capul ca la şarpe... 
Bătrânul: la auzi ce vorbe zic. Of! Mă junghie la inimă! 
Feciorul 1: la taci, tată, nu mai oftă, că feciorul ăsta al 
d-tale vrea să intre într'un păcat cu mine, de dimineaţă nu-şi 
mai moaie clonţul. 
Feciorul II: Nu ştiu eu, ori tu? Cine mi-a ucis cânele? 
` Nu tu? 
Feciòrul I: Dar mie cine mi-a ucis găinile ? 
Bătrânul Iată-i şi ceilalți!.. Of! Doamne!.. 


Feciorul III: Tu eşti de vină ? 
Feciorul IV: Batu, tu. 

Feciorul III: Cine a început o azi? 

Feciorul IV: Dar cine şi-a bătut joc de mine? 

Feciorul I: (către al IV). Tu ai intrat cu plugul în bucata 
mea ? 

Peciorul III: (către I). Dar tu de ce ai luat mai mult decât 
ţi-a dat tata? Unde eşti tu mai mare? 

Feciorul IV: (către al III). Şi tu ai luat dela mine. 


Bătrânul : (vine cu un mănunchiu de nuele). Măi băeţi, ru- 
peti mănunchiul ăsta de nuele. 

Feciorul I: Dar ce înseamnă acest mănunthiu? 

Bătrânul : Nimic, dar ia fă ce-ţi spun ? 

feciorul I: Ia lăsă-mă, tată, nu mă mai amări, parcă nu-s: 
eu destul de amărit! 

Bătrânul: Halal de vorbe ce am eu de la feciorul cel maf 
mare. Doar nu-i aşteptă să-ţi pic în genunchi? 

Feciorul II: Şi vrei tată numai decât? Ia adă-le încoace ? 
(Le apucă voiniceşte, cu mânile, le pune în genunchi, le în- 
doeşte din toate puterile, se înroşeşte, dar de giaba). 

Feciorul I: Dă-te bre încolo, că nu ești vrednic să rupi 
un mănunchiu de vreascuri ! (Se necăjeşte şi el mai amar- 
nic, dar le asvârle. Ceilalţi îl râd, iar el se răsteşte la dân- 
şii, dând din cap). 

Bătrânul : (către al III). Dragul meu, rupe-le tu ? 

Feciorul III: (Se necăjește şi el dar e în zadar). 

Feciorul IV: la să vedeţi cum cel mai mic are să fie mai 
voinic. 

Feciorul I: Aşa, laudă-te singur. Ai să sperii muştele cu 
voinicia ta ? 

Feciorul IV: (Se prinde cu toată puterea, le încovoae, le 
trage, dar de geaba). D-ta tată, se vede că vrei să-ţi baţi joc 
azi de noi? 

Bătrânul : Ba ferească Dumnezeu, nu mi-a plăcut nici odată 
treaba asta ; dar să vedeţi că eu cu toate bătrâneţele mele, 
am să le rup tot cu fuga? 

Feciorul I: Atâta rău! 

Bătrânul: (desleagă mănunchiul şi rupe pe rând toate 
nuelele). 

Toţi : Apoi aşa câte una, cine nu le-ar fi putut rupe?... 


Bătrânul: Aşa-i? Vedeţi că şi un copil le rupe pe rând 
când sunt câte una; iar când îs unite în mănunchiu, aşa-i 
că n'aveţi ce le face ? Dragii mei copii: în acest mănunchiu 
nu vedeţi voi oare o pildă care vă arată răul ce vă aduce 
dezbinarea voastră de când v'aţi învrăjbit ? 

Toţi: Adevărat grăeşti, tată. Ne-a orbit răutatea pusă în 
noi de duşmanii noştri. 

Bătrânul: Dacă vorba mea este adevărată, ertaţi-vă tot 

ce aveţi unul asupra altuia, şi prindeţi-vă, că veţi trăi toată 
viaţa în dragoste şi unire! 
Tofi: Ne ertăm şi ne prindem să trăim uniţi. 
Bătrânul: Dumnezeu să vă ajute. Tineţi minte toată viaţa 
că «Unirea face pulerea.». 
Nistor Călina. 


= D= Sa 
r 
a 


CASA DE PE RÂPĂ 
IÍ. 


Dar, ca şi cum omul ar fi făcut numai pentru nevoi şi amă 
răciune, nu cade nici odată asupră-i un singur necaz, ci vine 
'ntodauna, ca să deschiză cărare altora mai mari. Intro primă- 
vară s'au pornit ploile, s'a umflat gârla şi curgeă repede în valuri 
groase, rozând încet-încet malul. A văzut Ileana cu ochii ei cum 
sa prăbuşit gardul şi cum sa dus pe apă. După gard a venit 
rândul, într'o dimineaţă, celor două sălcii și cocineicu găini, 
așezată nu departe de chiotoarea casei. S'au liniștit apoi câtevă. 
zile ploile, în care timp sau adunat în grabă oameni mulţi și 
au abătut gârla mai mult spre râpă, cu stăvilare puternice, ca. 
să nu facă pagubă ferăstraelor şi buştenilor lor, adunaţi în gră- 
mezi mari. La casa unei biete femei, săracă şi văduvă, cine 
eră să se gândească ?... 

In noaptea sf. Impărați, s'a întunecat, iarăşi cerul. A început. 
să bubue tunetul, ca o prevestire de groază, sa deslănţuit apoi 
furia ploii și valurile gârlei mâncau mereu din râpă. Pe Ileana a 
apucat-o tremurul; dar ce eră să înceapă în inima nopţii, pe 
așa vreme, departe de šat și cu doi copilaşi după ea?.. Şi dacă. 
ar fi plecat, cine eră să-și facă pomană cu ea, s'o primească în 
casă? Şi-a făcut atunci cruce şi sa lăsat în voia lui D-zeu, a. 
toate purtător de grije! 

Afară tună şi fulgeră mereu ; picături de ploaie mari şi grele 
răpăiau des pe şindrila casei și tot mai aproape se auziă urletub 
apei. Intr'o vreme a simţit o sguduitură şi a alergat la fereas- 
tră, cu părul vâlvoi, cu moartea în inimă. La lumina unui fulger 
a zărit ea valurile crescute până mai sus de temeiul casei gł 
curgând pe subt malul mâncat pe dedesupt. Şi-a deşteptat copiiă 
din somn, şi cu o iuţeală nebună, i-a urcat, unul câte unul, pe 
scara mică din tindă, sus în pod. N'a trecut după asta de cât 
puţin de tot şia simțit o smucitură, alta, şi apoia cuprins-o 
o ameţeală de par'că se învârtiă casa cu ea şi prin cosoroaba. 
rotundă zăriă, din când în când, cum fugeau în sus sălciile şi 
aninii de pe marginea gârlei. Tot mai des simţiă cum se leagănă 
casa și tot mai tare îşi strângeă la sân, biata, femee, copilaşii ador- 
miţi. Câte odată credeă că visează ; dar pe loc vedea că e trează 
şi merge ca într'o sanie, pe un câmp cu hopuri multe. Vedea 

apoi că şi sforile de ploaie fug și când fulgerele brăzdau văzdu- 
hul mai mult, zăriă locuri noi şi alte coaste în jur. 

Odată a simţiţ însă o zguduitură mai tare și se legănă par'că 
mai puţin casa în sus și în jos, nu ca până acum în toate părţile, 
şi vâjiitul apei treceă mereu la vale și, la lumina tulgerelor, ar- 
borii nu mai fugeau par'că. 


După ce sa făcut ziuă, ploaia a mai ţinut puţin şi apvi a 
început, să picure numai rar de tot. O boaghe deasă se înălță 
acum din văi şi se întindeă ca nori de fum, pe coama păduri- 
lor de pe dealuri. Când a prins a se lumină văzduhul şi-a dat 
femeea seama de toată păţania ei. Apa luase casa şi o dusese 
departe, până pe lunci, unde se oprise între doi fagi mari, bă= 
trâni. 

Cei cari au văzut lipsa ei de pe râpă au întins vorba sfoară 
în sat şi a început să alerge lumea în josul pârlei; cum a dat 
cu ochii de ea, s'a oprit mai colo la o parte, vorbind și chibzu- 
ind. 

Până pe la amiaz au mai scăzut valurile, apa intră puţin 
câte puţin în albia ei destul de largă şi casa a rămas lao parte, 
înămolită în pietriș şi nisip. Femeea s'a dat jos din pod cu copiii. 

„Dacă ar fi murit, n'ar fi fost nici o pagubă: o umbră mai 
puţin pe pământul care a fost pentru ea tot mumă mâşteră; 
dar, dacă a scăpat, fie numele Domnului prea slăvit!» aşa gândeă 
ea. Și întocmai ca Noe, când sa văzut scăpat de potop, a 
înălțat Ileana glasul către cer, bătând podinele cu genuchii. în 
şir lung, nesfârşit de mătănii. 

S'a pus apoi să diretice prin casă, că pătrunsese apa printre 
grinzi, și să pregătească de ale mâncării ca în totdeauna. 

După câte-va zile s'a înseninat d: tot cuprinsul, căci s'a ară- 
tat pe cer ochiul de foc al soarelui, scăldând cu razele-i bogate 
toată viaţa și bucuria din sat. Şi Ileana sa deprins iarăși cu 
locuinţa ei şi par'că nu-i păreă rău de întâmplarea asta, că eră 
aci mai la larg, mai departe de gura rea a lumei, singură cu 
D-zeu de-asupra şi cu copilaşii pe lângă ea. Sa apucat de lucru 
pe lângă casă, strângeă pietrele din bătătură, le tăceă grămadă 
şi se gândeă la zile mai bune, când io stă în putinţă, să ridice 
grinzile pe o leacă de zid. A început apoi să aștearnă în chip 
de tăpșan, pe lângă uşe, nisip dintr'o coastă de deal învecinată, 
din care mâncase mult apa. A cărat ca la vreo douăzeci de 
copăițe, năduşită, adusă de spate şi cu mintea turburată. 


«De ce a trăit ea?.. Ca să muncească din răsputeri ca fată, 
să îndure lipsuri ca măritată, să aibă apoi atâtea necazuri şi 
dureri ca și cum un blestem îmvechit ar urmări o!.. Bărbatul 
şi copilița i-au murit atât de crud, casa i-a luat-o apa, ce-o mai 
fi vrând D-zeu de acu încolo dela ea?..” 

Vorbind aşa singură, a isbit odată mai tare cu sapa și a 
auzit un sunet greoi, ca de isbitură în fier. A mai dat de două 

trei ori şi, prin nisipul tărâmițat, s'a înălțat din râpă. oapacul 
unei oale mari de tuciu, legat strâns de coade cu sârmă neagră, 
ruginită. A făcut scobitură în jur şi a dat să ridice oala ; dar 
pace s'o poată mișcă. Sa repezit în casă, a luat toporul și de 
grăbită ce eră, a trecut, pentru prima dară poate, pe lângă cò- 
pii, fără să-i mângâe, or să-i ridice „hopa în sus”, cum făcea 
în totdauna. A migălit şi s'a moruncit ea oleacă, până a tupt 
capacul dela oală, dar şi bucuria ce a cuprins-o după aceea, 
n'a fost mai mică !.., 

Mai mult ce să spui? Cine nu ştie de comorile ascunse pe 
aci, din timpul arvaţilor, comori numai de lire şi mahmudele 
şi care au făcut pe mulţi dintr'o dată bogaţi?... Cea dântâiu 
grije ce a avut-o Ileana a fost, să plătească slujbe la bi- 
serică şi să ridice o cruce mare de lemn, în locul unde a găsit 
banii. Şi cui ar fi trecut prin cap, că a făcut ea asta din altă 
pricină, de cât că a scăpat-o D-zeu dela o moarte atât de fio- 
roasă ?., 


A început să ajute pe unul şi pe altul cu câte ceva, pe soră- 
sa mai ales; a strâns de pe drumuri pe ò bâtrână nenorocită, 
ca să-i păzească casă şi o lăsă tot mai des cn copiii, că Ileana 
se duceă acum la oraș, pe fiecare săptămână odată. Şi cine ar 
fi bănuit de ce?.; 

—la cu câte ceva zeghi şi dimii de vânzare!” ziceă ea, când 
o întâlnră câte un om din sat. 

A cumpărat lemne multe şi sa apucat să-și facă o casă mai 
ca lumea. A stat mult la îndoială însă, în ce loc so clădească 
şi s'a hotărât tot pentru râpa unde a căzut peste ea necazul 
aducător de noroc. I-a pus temelia pe izlazul satului, puţin mai 
sus de unde erà înnainte, a abătut gârla de supt coastă şi pe 
toată întinderea până în marginea râpei, a sădit tot felul de pomi, 
ca să lupte cu rădăcinele. lor contra furiei apei şi să poată şi 
trecătorii, la vreme de rod, să zică un «bogdaproste!» A în- 
chis curtea cu gard de ţepuşi, a făcut grajd lângă casă, a târât 
apoi într'o iarnă şi cocioaba de pe lunci şi aşezat-o așă cum eră 
şi înnainte cu faţa Ja răsărit, cu fundul tinzii spre gârlă. Mai 
târziu şi-a cumpărat vacă cu lapte pentru copii, a prăsit şi ceva 
oiţe- pentru lână, sa văzut şi cun petec de livadă de lân și c'o 
grădină de legume şi de lucrat nu mai lucra la lume... 

S'au găsit acum și oameni; cari sau gândit s'o ceară de ne- 
vastă, și puteă să, se mărite, că n'avea încă treizeci de ani dar 
ea le-a spus la toţi, verde în faţă, că numai asta no face!. Şi 
şi-a urmat traiul de văduvie liniștită, îngrijindu şi copilaşii ca 
ochii din cap. De cum s'au făcut așa mai mărișori a început 
să-i înveţe negoţul, cu câte o liră turcească, scoasă de ea de pe 
fundul lăzii. Se îmulţiau mereu stlihurile de scânduri, şi gră- 
mezile de bârne și gemeă adeseaori curtea de vite strânse spre 
îngrăşat. Iar când le-a venit vremea de însurat, cine eră de seama, 
lor ?. Şi dacă ai fi întrebat pe cineva în sat, cari sunt oamenii 

cei mai de treabă, mai cu frica lui D-zeu, mai cu rost la vorbă 
şi mai cu cheag la pungă, ți-ar fi spus; farà să se gândească 
o clipă măcar, că cei doi feciori ai Ilenii, cu casa de pe râpă! 
S'au așezat ei În casa cea nouă cu nevestele, până să-şi facă al- 
tele înnalte, mari, alături, pe când Ileana, bătrână, mică la trup, 
stă zile întregi în cocioaba veche, cu mintea în trecut, cu 


ochii la icoană !.. 


DID 


HM. Lungianu. 


DIN TRECUTUL, BISERICII ROMÂNE 


Mitropolitul: Filaret al II-lea. 


Mitropolitul Flaret al II-lea e unul din erarhii de frunte 


ai Bisericii noastre naţionale. 
După ce a fost mai întâiu (pe la 1776) arhimandrit de 


Filaret al ll-lea ! 


fost Mitropolit al Unsgro-Vlahiei. 
(Com. de Adm. Casel Bisericil). 


„scaun al Mitropoliei din București, a căpătat titlul onorific 
de Mitropolit al Mirelor şi a lucrat cu episcopul Chesarie 
al Râmnicului la traducerea şi publicarea de cărți bisericești. 

Mai târziu a devenit însuși episccp al Râmnicului și a des- 
fășurar o mare activitate în vreme de 12 ani, iar la moar- 
tea Mitropolitului Cosma a fost ridicat în scaunul archipă- 
storesc al Bucureștilor” (1792), dar peste puțin timp boala 
l-a silit să demisioneze. 

Ca episcop de Râmuic, după ce tipărise o bună parte 
din Minee — cari au rămas până azi în serviciul Bisericii 
noastre—a adus lângă sine pe mulţi cărturari, între cari 
pe Dionisie Eclisiarhul și pe Naum Râmniceanul, cari l-aw 
ajutat în munca sa. 

Dela acest Mitropolit a rămas numele de Dealul Fila- 
retului. 


R. 
PL 2 OT a 


Pagina glumeață. 


Din glumele p o nului. 


Femeea leneşă. 


Se duce şi vecinul pe la vecina sa, care eră o leneșă făra 
pereche, să vadă ce mai face. Când dă ca să intre, i-se ridică 
părul în vârful capului, de grozăvia ce eră acolo. Gunoiul ne 
măturat de ani de zile, aşternutele şi rufele zdrenţuite și arun- 
cate în toate părţile, soba gata.să cadă, pereţii nevăruiţi, ne li- 
piți şi plini de praf, iar vecinica, învălită în câteva zdrenţe dor- 
mia de zor, măcar că soarele trecuse de prânz. 

Făcându-şi cruce ca de dracul, o scoală şi o ntreabă: 

— Da, bine, ce lucrezi dumneata, toată săptămâna? 

— Ce să lucrez, ascultă să-ţi spun ? 

Lunea, Marţea n'am lucrat, 

Mai de când mam măritat. 

Miercuri un copil am botezat. 

Joi a fost pomană 'n sat. 

Vineri, e vinerea mare. 

Sâmbătă m'am spălat, mam îmbrăcat şi Duminecă mă dusei 
să 'ntreb pe preot, dacă se lucrează. 


Vecinul după ce o ascultă zise: Uite, bat-o Dumnezeu nebuna 
curând împlini săptămâna. 


Gh. Dumitresea. 
Invăţător-Prahova. 

De pe Domeniile Coroanei. 


Zilele trecute s'a ţinut adunarea generală a societăţii Economice-Cul- 
turale de pe Domeniul Coroanei Cocioc din jud. Ilfov. 

Din darea de seamă prezintată de comitet se vede că numărul mem- 
briloz a sporit în anul 1907 dela 189 la 340. Această creştere se dato- 
reşte pe de o parte încrederii ce au căpătat locuitorii faţă de bancă, iar 
pe de altă parte, sfaturilor ce li s'au dat la toate prilejurile. 

Banca dispuneă la sfârşitul anului 1907 de 12.825 lei 35 bani cotizaţiii 
3.034 lei 10 bani depuneri spre fructificare, 1.063 lei 95 bani fond de re- 
zervă, 917 lei 45 bani fond cultural, 336 lei 20 bani valoarea triorului şi 
instrumentelor agricole ce a cumpărat pentru folosinţa în comun a mem- 
brilor, precum şi de 820 lei valoarea mobilierului şi a bibliotecii dăru- 
ite de Administraţia Domeniilor Coroanei. Profitul realizât în :1907 a per- 
mis să se dea societarilor o dividenţă de 9%/, după ce s'a sporit întâi 
fondul de rezervă cu 153 lei 80 bani, iar cel cultural cu 69 lei 20 baui. 

In ce priveşte activitatea cutturală, societatea a organizat mai multe 
conferințe, în care s'au desvoltat subie te privitoare la agricultnră, gos- 
podărie, higiena şi altele. 

Asemenea s'a donat instituţiei cantinelor şcolare 25 lei, s'a ajutat ele- 
vii sărmani din localitateşi s'a cumpărat un costum unui elev orfan 
dela şcoala Normală din Buenreşti. 

In sfârşit, consiliul aduce în darea de seamă mulţumiri d-lui Ion Ka- 
inderu, pentru sprijinul moral şi material acordat societăţii. 


+ 
* * 


Duminică 17 Fevruarie a. c. s'a dat o reprezentație teatrală la şcoala 
din Văleni de pe Domeniul Coroanei. 

S'a jucat de adulți piesa «De Necaz» de Th. D. Speranță, iar elevii 
şcoalei din localitate s'au produs cu «Banul Mărăcine». 

La sfârşit d-l dr. Galeanu, medicul spitalului Slatipa, şi al plăşei, 
Mălini, a ţinut o conferinţă de igenă care a fost ascultată cu luare aminte. 
Unele din poveţe le-a ilustrat examinând pe mai mulţi ţărani suferinzii 
cărora le-a distribuit totdeodată medicamentele cuvenite. 

La această serbare a luat parte întreg personalul Domeniului Coroa- 
nei, Preoţii, Invăţătorii şi un număr foarte mare de săteni. 


Preţurile curente din piaţă. 


Carnea de vacă. . . 1.00 Perechea de curcani . 15.00—20.00 
> > porc. . . 1,20 > > găini . . 8.20—3.60 
» » oae. . . .0.70 > » raje. . . 3.20—3.50 
> > Viţel .„. . 1.20 | > » gâşte . . 5.50—6.00 
Crap.. :. E 0.80 —1.20 Kgr. brânză de burduf 2.50—3.00 
Somn . . - CE. 1.30—1.50 > > > putină 1.30—1.50 
Morun ., EE 1.30— t.50 > de unt topit. . . 2.00—2.50 
Nisetru. . e Li 3.00- 3.50 » » > netopit. . 1.30—1.40 
Cegă ue, o E 7.00 Suta de ouâ ..... 5.00—-5,50 


Preţul cerealelor la târgul din Brăila. 
GLAU a PA pici loa) 
IROruUmD E E... Joi 
Ovăzu-lugowo . ..... . . . . , » 15—00 
OrzD016030 E. S » 14,50 c. 
Secara a a O 
TFasoloa e e e e sa cu o ul 4—5 
Aceste preţuri sunt socotite pe suta de chilograme. 

Cronica Săptămânii. ' 


Li 

— Consiliul judeţea de Ilfov, a votat un împrumut de 300.000 lei pen- 
tru clădiri şcolare la sate. Cinste lui! 

— Al, Nicolaide, vice-preşedintele Senatului, a încetat din viaţă. In 
ziua morţii sale Senatul și-a ridicat şedinţa în semn de doliu.. 

— Vasile D Păun, fost director și profesor la liceul «Lazăr», precum 
gi profesor de limba română al A. S. R. Prinţul Ferdinand, a încetat 

in viață. 

— Şcoala primară rurală din comuna Aref, jud. Argeş, va purtà pe 
viitor numele de şcoala rurală «Dincă Brătianu». 

— S'a dat medalia «Răsplatu muncei» pentru Biserică, cl. I săteanu- 
lui Constantin Dumitrescu din cătunul Ticu, comuna Țânţăreşti, jud. 
Dolj, pentru că a clădit o biserică în acel cătun şi a împrejmuit cimi- 
tirul cheltuind 11.000 lei pe lângă cărămida, varul şi lemnăria trebuitoare. 

— Guvernul unguresc a oprit intrarea în Ungaria a următoarelor re- 
viste, cărţi şi ziare româneşti: ziarul «Secolul»; «Viaţa românească», de 
sub direcţia d-lui D. C. Stere şi P. Bujor; «Neamul românesc în Ardeal 
şi Țara Ungurească», de d-l N. Iorga; «Stefan-cel.Mare, de d-l Al. Lă- 
pădatiu ; «Scrieri politice şi literare», de Mihail Eminescu şi <Avem cu 
ce să ne mândrim», de Duţescu-Duţu. 

— In Basarabia bântue febra aitoasă, aproape de frontiera noastră 
de apărare. Boala de febră aftoasă se mai află în 16 comuni din ţară. 

— Deputatul român luliu Maniu, vorbind în camera ungurească din 
Buda-Pesta, a cerut să se dea Ungariei reforme. electorale și mai ales 
votul universal, ca popoarele din această țară să nu mai poată fi asu- 
prite de Unguri. El adaogă că deși deputaţii români sunt în număr mic 
totuşi trebue ascultați, căci vorbesc în numele” câtorva milioane de ro- 
mâni asupriţi. A 

— Se ştie că comisiunea administrativă a comitatului Făgărași din 
Transilvania, luase acum câtva timp dispoziţia ca învăţământul în şco- 
lile româneşti să nu mai fie predat în limba românească ci în limba 
ungurească. Comunitatea românească din localitate a făcut apel la mi- 
nistrul instrucţiunii, contele Apony, contra acestei hotărâri. 

Ministrul instrueţiunei a anulat acum hotărîrea consiliului adminis- 
trativ al comitatului pe motiv că atât inpectorul şcolar cât şi consiliul 
administrativ au înţeles greşit dispoziţiile legii şcolare. 

— O bandă de antarţi greci a omorât pe cei 2 fii ai preotului român 
din comuna românească Cupa, ţinutul Megleniei. (Macedonia). 

— Charcot, exploratorul francez al polului sud, experimentează în 
munţii Elveţiei o sanie automobilă, cu care are de gând să înainteze 
spre pol printre gheţuri. si e 

— În republica insulei: Haiti din Marea Antilalor (America) sunt acum 
turburări. Străinii sunt ameninţaţi cu moartea de popor. 

Germanii, Francezii şi Americanii trimit vapoare de răsboiu ca să-și 
apere pe conaţionalii lor. | . 

— In comuna Prived, Albania, s'a ciocnit o bandă de Albanezi cu o 
trupă de soldaţi turci. Ciocnirea a fost foarte sângeroasă, 

— Poarta a ordonat trimiterea mai multor batalioane în Albania, ca 
să stârpească bandele albaneze. E 

— In Albania se face o vie propagandă, pentru o revoluţie generală, 
de oarece Albanezii sunt nemulţumiţi de Poartă, care dă mereu drep- 
turi creştinilor din Macedonia. 


— Se anunţă din Odesa (Rusia), că ministrul de marină a 'dat ordin 


să nu se mai dea voie nici unui vas să se apropie noaptea mai mult 
de o bătaie de tun de fortărețele mărei Negre. 

Informaţiuni. 


— In ziua de 17, 18 şi 19 Aprilie a. ce, se vor ţine în Capitală în lo- 
«calul şeoalei secundare de fete, conferințele directorilor de şcoli secundare. 
Directorii, vor trebui să trimeată subectul conferinţeler ce vor hotărî 
să ţie, cel mai târziu până la 1 Aprilie a. c., d-lui C. Ionescu, directo- 
rul învățământului secundar şi superior dim ministerul Instrucțiunii. 

Conferinţiarii se vor bucură de transportul gratuit pe C. F. R. 

— Ministerul de interne. a primit donația d-lui Const. G. Măleanu și 
anume:peste 2 h. a. de pământ din trupul moşiei Costeşti, jud. Argeş, 
pentru clădirea spitalului rural «Segele Carol I». 

— S'a supus aprobării consiliului de miniştri proectul de lege, elabo- 
rat de d-l V. Morţun, ministru al lucrărilor publice, prin cure se hotă- 
xăște ca cu începere dela 1 Ianuarie 1908, veteranii cari au luat parte 
“la răsboiul neatârnării dela 1877, să fie scutiţi de prestație. 

Proectul va ii depus pe biroul corpurilor legiuitoare. 

— D-l dr. G. Proca, doctor în medicină din București şi actual pro- 
fesor la catedra de higienă dela faculzatea de medicină din Iaşi, se nu- 
meşște profesor de patologie generală la facultatea de medicină din Bu- 
-cureşti. 

— Consiliul de miniştri a aprobat deschiderea unui credit de 22.000 
dei, pe seama ministerului de lucrări publice, pentru lucrările de apă- 
“zare a malului drept al Oltului, la Gura Văii. 

— Printre oile din jud. Buzău bântue vărsatul. 

Dela 16- 22 Fevruarie au fost 2253 cazuri, dintre cari 1579 s'au vindecat, 


(PF ar 
i LICITAȚIU NI Y 
paama Sa ae f 
La 20 Martie 1908, orele 10 a. m. se va ține licitație la Eforie pentru 
“instrumentele şi aparatele chirurgicale, necesare spitalelor, în exerci- 
ţiul 1908—1909. 
Caetul de sarcine se poate vedeă la Eforie, în orice zi şi oră de lucru, 
— In ziua de 8 Aprilie 1908, ora 10'/, a. m, pentru darea în între- 
prindere a lucrărilor de construcţie de ecarete la moşia Lunca Mărghia, 
-comuna Mărghia, judeţul Argeş şi anume: x 
1) Una magazie de bucate, devizul în sumă de lei 8.826,00: 
2) Un pătul > > » 2.674,00. 
Supra oferte şi oferte condiţionale nu se primesc, 
Condiţiunile, planurile şi devizele se pot vedeă la Serv. Domenial, 
“secţia Bunurilor, în toate zilele de lucru, între orele 10—12 a. m. 
Spre a lua parte la licitaţie se cere garanţie provizorie lei 5%, din 
suite via Up cea definitivă va fi de lei 10%, din suma rezultată la 
licitaţie. 


O G E Faza 


[Pa D ESI 
i POȘTA ADMINISTRAŢIEI 


___— D-lui /. Galea, gara Roman. — Mai avem colețţii din anul I şi [i 
“broșate a lei 5,50 anul, anul al III în fascicule pe hârtie velină lei 10, 
anii IV, V, VI şi VII legaţi, fiecare an 7 lei, şi anii VIII, IX şi X în 
fascicule cum au apărut a 5 lei anul. 

D-lui /. Dimitri, învățător, Coarnele Caprei, laşi.—Ceea ce ne-aţi trimis 
este un anunţ, pe care vi-l putem publică de 5 ori cu lei 2,50, trimiși 
prin mandat postal. i 


CC — 

Primeidioasele întâmplări 


ALE 


Marinarului franţuz LUDOVIC :TREGAN 


NOUA GUINEE (povestite de el însuşi) 
TRADUCERE DE C. C. POP.-TAȘCĂ. 


CAP. XVII. 


După un an dela căsătorie Dumnezeu ne dărui un băoţel. El 
aveă ochii mari ca ai mă-sii, dar eră aproape alb, ceeace făcu 
ca femeile Orangonokilor, fără să le pese de durerea nevestei 
mele, să zică mereu că eră o pocitură. 

In cele din urmă se hotărîră să dea un nume copilului; eu 
xugasem în ascuns pe Lamlam să-i puie numele Filip, dar ele 
nu vrură, şi-l botezară Uokamshe. 

Il iubeam la nebunie şi el îmi surâdeă cu drăgălăşie când îl 
luam în braţe. Voiam să-l botez creştineşte, dar cum Lamlam 
nu prea voiă, îi povestii cum eu nu scăpasem de a fi mâncat 
de sălbatici decât numai mulţumită semnului după care Lagan- 
keon mă recunoscuse, şi deci, botezând copilul, dacă întâmpla- 
rea l-ar duce printre albi el va trăi bine, căci va fi creştin ca 
şi ei. Astfel cu mare bucurie îl botezai şi hotărirăm cu Lamlam 
să 1 creştem lângă noi şi să nu-l lăsăm pe mâna roabelor, cum 
eră obiceiul. 

Fericirea noastră nu ţinu însă mult, căci iubitul nostru copil, 
slăbuţ din fire, muri peste doi ani. 

Il îngropai în grădina casei noastre. şi îi citii rugăciunile cre- 
ştineşti. Deja de un an, sănătatea scumpei mele Lamlam mergea 
din ce în ce mai rău, aşă că îmi dădui seamă cu durere că în 
curând ea va muri. 

— Nu plânge, îmi zise ea într'o seară, mă vei întâlni în cer. 
Crezi că Filip va fi mai mare când l-oi revedeâ? 

Mă aplecai să-i răspund... Murise! 

Atunci numai îmi dădui seamă cât de muit o iubisem. O îm- 
mormântai lângă copilul nostru şi rămăsei singur la Kontar, 
zdrobit de durere şi nepăsător la tot ce mă înconjură ! 


CAP. XVIII. 


Lamlam murise de o boală care făceâ multe victime printre 
Orangonoki. Erà o aprindere de plămâni care aduceă grabnic 
moartea, Această boala fusese necunoscută până atunci, de 
aceea poporul eră foarte îngrijat. 

Eu căutasem a răspândi religiunea creştină printre Orango- 
noki şi erau mulţi pe care îi făcusem creştini. Uanuta găsi acea- 
stă împrejurare bună pentru a mă pierde. El răspândi vorba 
în popor, că Otaru mâniat pe Orangonoki îşi acoperise faţa ca 
să nu-i mai vază şi reuşi astfel a face să se adune sfatul noo- 
șilor, pentru ca să descopere pricina mâniei Dumnezeului lor. 

Eu nu ştiam nimic despre toate acestea, căci mâhnirea pier- 
derii fiului şi a soţiei mele mă făcuse să fug de lume. 

N'am aflat decât mai târziu intrigile lui. Uanuta şi ceeace 
se petrecuse în sfatul nvoşilor. Marele preot, care erà şi el un 
noos, spusese că Otaru eră mâniat pe poporul din regatul Kon- 
tar, că grânele nu se vor mai face, fructele nu se vor mai coace, 
şi locuitorii nu vor mai fi sănătoşi şi fericiţi până ce elnu va. 
fi împăcat. Eră mânios din pricină că se închină în regat la un 
vrăjmaş al lui; trei ani răbdase, nădăjduind că poporul va eşi 
din rătăcire, dar văzând că nu e nici o îndreptare a început 
să-l pedepsească prin boala ce bântueşte în ţară. 

— Cum mai este un alt Dumnezeu? Se închină cineva altui 
Dumnezeu afară de Otaru ? întrebă un înţelept. 

— Da, răspunse cu îndrăzneală Uanuta, este în mijlocul no- 
stru un alb, care este preotul unui alt Dumnezeu şi Otaru l-a. 
pedepsit luându-i soţia şi copilul. 

Bătrânul Kayhar, socrul lui Lanna şi înțeleptul care condu- 
sese armata contra Uratei, încercaseră în zadar să mă apere 
totuşi sfatul hotări ca să fiu deodată arestat şi apoi se va ve- 
deă ce pedeapsă să mi se dea. 

in ziua în care se dete această hotărire, isprăvisem de rân- 
duit mormintele fiinţelor ce iubisem mai mult în Kontar. Fă- 
cusem o cruce de lemn alb pe care scrisesem în franțuzeşte 
şi Orangutăneşte numele Lamlam şi Filip, şi plantasem de jur 
împrejurul mormintelor flori, când un ofiţer cu 6 soldaţi veni, 
şi mi comunică că sunt arestat. li urmai fără să mă opun, și 
fui închis într'o casă dela marginea oraşului întărită şi păzită 
de soldaţi. Mi se spuse să nu încerc să fug că voi fi omorât 
pe loc. Deşi nu mai ţineam la viaţă, totuşi voiam să ştiu pen- 
tru ce fusesem arestat, și ce mi se va întâmplă. 

Stătui închis în această puşcărie 3 zile, în care timp nu veni 
să mă vază decât Uanuta pe care îl credeam încă prietenul meu. 
El ziceă că nu ştiă nimic şi mă tot îndemnă să rog pe Du- 
mnezeul meu să mă scape. 

Eram foarte aspru tratat şi din vechile mele obiceiuri nu-mi 
lăsase decât dreptul de a mă îmbăiă în fiecare zi. A treea zi 
când eşii din baie fui foarte mirat văzându-mă cu pielea albă 
cum eram când venisem întâiaşi dată la Kontar. Uanuia veni 
la mine mă privi cu spaimă şi plecă îndată, zicându-mi: 


(Va urmă). 

„STEAUA“ 


Societatea «Steaua» are de scop a luoră pentru 

W y! m întinderea învățăturii în popor, prin tipărirea şi 
ROSA R răspândirea de serieri și publicații morale, pa- 
Æ triotice și de folos practic, şi pentru impiedeca- 
e în SEE rea, prin toate mijloacele legiuite, a răspândirii 

H i de scrieri şi publicații imorale, sau cu tendințe 
contrarii statului şi ideii naționale române. 

Cotizaţia este de cel puțin doi lei pe an, iar pentru învăţători, 
preoti rurali și săteni, de cel puțin un leu pe an. Fie-care mem- 

ru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi, 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Preşedinte, Ipan Kalinderu, Membru al Academiei Ro- 
mâne — Vice-preşedinte, Sava Somănescu, mare proprietar, fost senator.— 
Administrator şi casier, Spiru C. Haret, Ministru, profesor univer» 
sitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sf- 
Biserici Autocefale Ortodore Române, profesor la Seminarul Central 
și director al Şc. Normale a Societăţii pentru învățătura poporului 
român; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar, Cristu S. Negoescu, fost ad- 
ministrator al Casei Şcoalelor, profesor secundar; Pompiliu Eliade, pre. 
fesor universilar.— Cenzori, Const, Ali măneşteanu, inginer de mine; Preotul 
sconom Const. Ionescu, profesor secundar; Const. Alexandrescu, institutor. 


Membri insoriși şi ooţizaţiuni plătite (urmare). 


N. Ciobanu (Puţeni). 2 lei; U. Gălăţeanu (Liest), 1 leu; C. Vlad (Giur- 
gioana), 1 leu; I. Pralea (Tecuciu), 3 lei; G. A. Dima (Bucureşti), 2 lei; 
D. Călugăreanu (Bucureşti), 2 lei; G. Frollo (București), 2 lei; G, Ştetă- 
nescu-Galaţi (Bucureşti), 2 lei; Em. Ionescu (Bucureşti), 2 lei; Ştefan Di- 
mulescu (Bucureşti), 2 lei; Ştefan Pop (Bucureşti), 2 lei; Victor Vâicovici 
(Bucureşti), 2 lei: A. Myller (București), 4 lei; D. Constantinescu (Bucu- 
reşti), 3 lei; N. Cosăcescu (Bucureşti), 2 lei; A. Macovei (Bucureşti), 3 
lei; S. Athanasiu (Bucureşti), 3 lei; V V. Maniu (Bucureșt), 3 lei; I. Tu- 
tuc (Bucureşti), 2 lei: N. Stoenescu (Bucureşti), 2 lei; Const. Banu (Bu- 
cureşti), 3 lei; N. Ionescu (Bucureşti), 2 lei; D. A. Teodoru (Bucureşti), 3 lei; 
I. I. Cereşanu (București), 3 lei; Angelo D. Holban (București), 2 lei 
Paulina Aslan (Bucureşti), 2 lei; M. Minculescu (București). 2 lei; E. N. 
“Todirescu (Bucureşti), 2 lei; A. N. Constantinescu (Bucureşti), 2 lei; Elena 
Moşoi (Bucureşti), 2 lei; E. Grigorescu (Bucuresti), 2 lei; E. Kaminschi 
(Bucureşti), 2 lei; V. Vrânceanu (Bucureşti), 2 lei; Teodora Mincovici 
(Bucureşti), 2 lei; Pr. Radu Răsvănescu (Bucureşti), 2 lei; Pr. Ion Cojan 
“(Dom' Cor. Borca), Ion Diaconescu (Dom. Cor. Borca), 5 lei; Constantin 
Dumitru (Dom. Cor Borca), 1 leu; Ghiţă Pălimac (Dom. Cor. Borca), 1 
leu; Ioan Bistriceanu (Dom. Cor. Mădeni), 1 leu; Ioan Popescu (Dom. 
Cor. Mădeni), 1 lu; Mihai Pantilimonescu (Dom. Cor; Săbasa), 1 leu; 
Neculai Pleşescu (Dom. Cor. Borca), 1 leu; Constantin Popovici (Dom. 
Cor. Borca), 1 leu; Neculai Creţu (Dom. Cor. Farcaşa), I leu; Vasile Be- 
pri (Dom. Cor. Borca), Neculai Lupan (Dom. Cor. Mădeni), 1 leu; Pr. 

. Rosescu (Dom. Cor. Mădeni), 1 leu; Ioan Popescu Cartian (Dom. Cor, 
Borca), 1 leu; Petin I. Mironi (Dom. Cor. Borca). 


Numărul membrilor înscrişi în cursul anului 1908 este de 235, iar 
weniturile societății, tot în acest timp, sunt de 789. 
(Va urma în numărul viitor). 


wv . . 
Cărţi noi. 
Călăuza staparului, de d-nii N. Nicolaescu şi G. Stoinescu, a apărut 
într'un volum de 340 pag. cu. 123 figuri, în editura librăriei Socec & f 
Comp. Calea Victoriei, Bucureşti. Preţul 3 lei. Pentru abonaţii revistei 
«Albina» 2 lei. 

Autorii au compietat articolele despre albinărit ce au publicat în anii 
din urmă ai revistei noastre, cu toate chestiunile privitoare,la creşterea | 
albinelor. Astfel cum se îniăţişează, <Câlduza stuparului: e cea mai) 
completă carte de albinărit din câte au apărut până azi în limba noastră. Și 

Toate. lucrăriie pe cari le reclamă creșterea albinelor sunt arătate în |. 
į amănunţime și într'o limbă pe înţelesul tuturor. Autorii stăruese mai: |) 
ales asupra părţii practice a stupăritului. Astfel, cârmuirea stupilor e f. 
arătată pe larg și deosebit pentru fiecare din cele trei feluri de uleie: [i 
orizontale, verticale, şi primitive. Desvoliare mare de asemenea s'a dat |) 
chestiunilor ; cożstrucjia uleilor, clădirea fagurilor, voilul, plantele Și 
care dau miere, produsele albinelor (mierea şi ceara) lucrările de făcut 
la stupi în fiecare lună. 

'Tiparul e foarte îngrijit și pe hârtie velină. Figurile sunt bine reuşite. 
| — Nicu Gane. — «Novele». Cunoscutul scriitor d-l Nicu Gane a binevoit 
Wf să cedeze «Novelele» sale Bibliotecei pentru toţi. 

i Aceste novele apărute până acum în 3 volume mari, au fost bine pri- § 
|] mite de publicul cititor, şi deşi au apărut în trei ediții au fost re- 
4 pede epuizate. 

Novyelele, d-lui N. Gane s'au bucurat de un desăvârșit susces, nu nu- 
mai la noi, ci şi peste hotare. In limba germană a apărut în traducere 
colecţiunea întreagă a novelelor sale. In limba franceză de asemeni au |) 
"N fost multe din ele traduse, şi la Stockholm, a apărut un volum mare Pit 
|] cu novelele d-sale, traduse în limba suedeză. sl 

Primul volum a acestor — «Novele» a apărut de curând în “<Biblio- $ Myf 
N teca pentru toţi» sub No. 305—306 şi costă 60 bani. Celelalte două vo~ f, 
|| lume vor urmă în cel mai scurt timp. | 


| 

|THE BANK OF ROUMANIA, LIMITED „NAŢIONALA“ 
Capital Lire sterline 300.000 deplin | SOCIETATE GENERALA DE ASIGURARE, maai D W 


Ai 
w vărsat. Sediul Londra. Sucursala Bu- | Capital în acțiuni întreg vărsat în 


u MLN jiu cureşti. aur . „hi ma Tigla Lei 2.000.000 [i 
Wi Comitetul central: la Londra |Fonduri de reservă | \ 
| | Lachlan Machintosh Rule, E compuse din prime s | 
“(| Ng.Lâosehea . ..... e « Şi daune. . - . . » 2.955 688 761M 
WW d Vicontele Duncannon .. . = Idem format din capi- E 
DNE. W. B. Barry... .. 5 tal şi alte rezerve » 1.075.842 .80Ẹ i 


| Robert Hamilton Lang. . = Total în aur Lei '7.052.641,36 . 


Demetre de Frank .. . . Viena | Daune plătite. . . .Lei 33-000. O id 
P. Naville A | Paris Vice:preşgedinte A. Băicoianu. [i 
N) 
om sm UNA, 

i 2. {C. A. Stolz „NAȚIONALA“ asigură contra inj! 
Directori: < a a APE e cediului, a «grindinei», contra riscu f à 
N 4 z pentru viață sunt primite în toate W) 
| j loan Ghika şi Arthur Green. combinaţiunile obişnuite ca : «cas ai w 
Sediul social: Sediul social în palatul Societății si) d 


j Ad. Verne. ...... e Dir. general E. Grinwald. 
E d lui pierderii valorilor. Asigurările; | 
Censori : loan Kalinderu, Demetra B 5 
i 
moarte, supraviețuire, zestreķirentă>/ i) 
I] Londra 7 Creat Winchester street. | str. Doamnei No 12, Bucureşti. Re-f A 
TA Sucursala: București, Piaţa af. Gheor- presentanţă generală in București kN 


À 
|| she. str. Smârdan No. 4. Agenţii in toate} VW!) 
| oraşele din ţară. i 

